《自天平游灵岩复成古诗》
元代·胡助

吴会厌华靡，兴怀在林丘。好事延过客，绣衣得名流。

胜地谐雅延，清风企前修。天平遍登览，复作灵岩游。

蟠松卧云冷，枯枝但苍虬。佳阴古树密，危磴空山幽。

攀萝上绝顶，步屧凝远眸。高阁涵空阔，太湖烟霭浮。

吴王昔居此，千年馆娃愁。家国一兴废，山林几春秋。

遗迹谩传说，访古成迟留。岁月枯易迈，重来嗟白头。

姑苏台下水，落日明归舟。

作者简介：元婺州东阳人，字古愚，一字履信。好读书，有文采。举茂才，授建康路儒学录。荐改翰林国史院编修官。后以太常博士致仕卒。有《纯白斋类稿》。